Það sem ég hef lært um lúxus og lífsgæði á 44 árum , 3 krabbameinsmeðferðum og snautlegum örorkubótum . Það tók á að vera sjúklingur og finna hvernig nautnum lífsins fækkaði eftir því sem frelsið minnkaði . Til þess að tryggja að ég væri örugglega að muna að njóta lífsins , og notfæra mér þær lystisemdir sem lífið hefur upp á að bjóða bjó ég til lista fyrir sjálfa mig . Annarsvegar fór ég eftir því sem ég sjálf hef gaman af og hinsvegar eftir því hvað við sem lífverur vorum náttúrulega hönnuð til að gera . Það sem ég geri til að dekra við sjálfa mig og njóta lífsins : Borða bara góðan mat . Fæða er grunnþörf , ekki val svo ég ákvað að borða aldrei ‘ meh ’ mat aftur heldur passa að það sem ég borðaði væri eitthvað sem mig langar að borða . Það þarf ekki að vera dýrt , eiginlega betra ef það er ekki dýrt en á gourmet matseðlinum er grjónagrautur , kjötsúpa , laxaréttur úr fiskbúðinni tilbúinn í ofninn , hakk + spagettí , pizza , grillmatur , smoothies o.s.frv . Sýna þakklæti Ég á svo margt að vera þakklát fyrir . Ég velti mér ekki upp úr því sem er liðið og þvi sem ég á ekki heldur er þakklát fyrir það sem ég á og hef og get . Ég þakka heimilinu mínu fyrir að veita mér skjól , ég þakka börnunum mínum og fjölskyldunni fyrir að vera og gera , ég þakka fyrir að lifa í nútíðinni þar sem ég ÞÓ hef heilbrigðisþjónustu og lágmarks framfærsluöryggi í stað þess að verða að hreppsómaga . Ég þakka fyrir menntunina og skólana sem ég get sótt , tækifærin og fyrir að vera hér og nú . Ég þakka sjálfri mér líka fyrir að halda alltaf áfram . Tónlist fyrir andann – dans fyrir kroppinnTónlist hefur ótrúleg áhrif á mannsandann og ég hlusta bara á tónlist sem lætur mér líða vel . Ég hlusta á tónlist amk 2 tíma á dag á meðan ég geri eitthvað annað . Það er lítið mál að finna ókeypis tónlistarveitur á netinu eða youtube en ég er áskrifandi að Spotify og mæli eindregið með því og Discover Weekly playlistanum . Svo dansa ég með til að liðka líkamann – og af því að ég get ekki annað 🙂 Sloppurinn / bolurinn / mussanÞegar ég er heima að sýsla er ég helst í heima-kjólnum eða sloppnum . Eftir veikindin á ég erfitt með föt sem þrengja að mjöðmunum og magsvæðinu svo ég hef þurft að skipta algerlega um fatastíl og finna flíkur sem eru bæði boðlegar á almannafæri og þægilegar . Þegar ég er heima þurfa fötin bara að vera þægileg og það er sloppurinn svo sannarlega . Rúmið og svefnherbergið Þar sem ég eyði ekki þriðjungi heldur rúmlega helming lífsins í rúminu vegna bakverkja skiptir miklu máli að rúmið mitt sé í lagi . Dýnan , koddarnir , rúmfötin og hæðin á rúminu þurfa að vera eins og man fílar það best og svo auðvitað “ morgunverðarbakki ” / vinnuborð og hillur svo það sé hægt að geyma dót í seilingarfjarlægð eru staðalbúnaður sjúklingsins . Gott svefnherbergi þarf að hafa góðan glugga til að lofta út og fá inn sólarljós , ef ljósið kemur ekki náttúrulega er hægt að stilla speglum á rétta staði til að draga ljósið inn eða kaupa dagljósaperur ( þær virka ) . Internetið Við erum þar 🙂 Ókeypis samskipti , upplýsingar , fræðsla , skemmtiefni , tónlist . Ef ég hefði ekki Internetið væri ég á bókasafninu . Ég er ekki lengur í vinnu sem borgar netið fyrir mig svo ég lagðist yfir dæmið og endaði með ljósleiðara og net hjá Hringiðunni . Ég mæli með þeim ( hef laaaangan samanburð ) . Tengja við fólk Stundum þarf man einfaldlega á öðru fólki að halda . Þegar ég fæ blús , þarf ráð eða langar að deila einhverju skemmtilegu þá tek ég upp símann og hringi í fjölskyldu eða vini eða fer á samfélagsmiðla og skoða bara myndir sem fólk póstar . Stundum langar mig að deila og tengja en ekki með fólki sem ég þekki , heldur með fólki sem deilir fötlun , sjúkdómsreynslu , áhugamáli eða öðru . Hreyfa sig Ég viðurkenni að hafa engan blússandi áhuga á íþróttum eða hreyfingu , mottóið mitt hefur verið “ work smart , not hard ” og það að komast af með að eyða eins fáum kaoloríum / mínútum / gráum hárum í hlutina og hægt er en hreyfing er einn af þeim hlutum sem við sem lífverur vorum hönnuð til að iðka . Líkaminn framleiðir nokkrar týpur af vellíðunarhormónum þegar við stundum hreyfingu en ef það dugar ekki sem hvatning þá virkar líka hvetjandi að eiga góða skó , góða tónlist , þægileg föt og skemmtilegt umhverfi . Teygja Merkilegt nokk þá framleiðir líkaminn líka þessi vellíðunarhormón þegar við teygjum eftir hreyfingu . Af hverju að fá bara hálf verðlaun fyrir erfiðið þegar kona getur fengið teygjukikkið líka ? Sprikl en engin teygja er svona eins og að fá sér ís en gleyma að það er til dýfa og kurl . SkapaEitt það skemmtilegasta sem ég veit er að skapa hluti og horfa yfir vel unnin verk . Það veitir mér ómælda gleði að horfa á vegg sem ég hef málað , borð sem ég hef smíðað og myndir sem ég hef málað ( vel ) . Það að skapa og sjá framfarir er eitt það ánægjulegasta sem ég veit og ég er iðulega með nokkur verkefni í gangi til að smíða , sauma , mála , gróðursetja , pússa o.s.frv . Vítamín , kalk og lýsi Munurinn á líðaninni þegar ég tek lýsi og vítamín er ótrúlegur . Iðulega ef ég finn fyrir slappleika þá er það eftir tímabil þar sem ég hef gleymt að taka bætiefnin . Á veturna tek ég D vítamín , annars fjölvítamín , lýsi og kalk til uppbyggingar á beinunum . Blautlegt samband við baðkariðSturtan er fín þegar man þarf að drífa sig en afslöppun í baðkarinu er eitthvað sem ég geri annan hvern dag eða oftar eftir þörfum ( þ.e.verkjum , ekki skít ) . Ég set skemmtilegan þátt í gang á laptoppinum ( breiði handklæði yfir lyklaborðið til öryggis ) , set epsom salt og baðolíur í vatnið og læt verknina renna úr bakinu . Stundum tek ég líka símtöl á speaker en oftar nota ég tímann til að hugleiða , horfa eða læra eitthvað nýtt . Hámark lúxusins , að borða pizzu í baði á meðan man horfir á youtube Olíuborin og húðnærð ( eftir baðið ) Þegar ég kem heit og mjúk úr baðinu finnst mér dásamlegt að setja á mig kókosolíu og krem . Unaðurinn í húðinni er ólýsanlegur og hámarkast ef man leggst svo undir sæng og hugleiðir . Húðnæring er unaður sem flestar konur njóta en karlmenn tengja síður við , mögulega af því að þeir eru sjaldnar með rakaða leggi en ég mæli með þessu fyrir alla lesendur . Kókosolían fæst í öllum betri matvöruverslunum . Happy endings Ein af frumþörfunum er að lifa kynlífi , við erum ekki fullnægð nema reglulega fullnægð . Útivera ( sólarljós , súrefni og hreyfing ) Við sem lífverur vorum hönnuð til að gera ákveðna hluti til að lifa af t.d.að finna mat , skjól og búa til hluti . Ef við gerum ekki það sem hélt okkur náttúrulega á lífi þá bitnar það á líðaninni . Drekka vatnÉg þarf ekkert að útskýra þennan . Ef man drekkur ekki nóg vatn þá líður líkamanum illa og úrgangsefnin safnast upp í nýrum og lifur . Frískt loft Konur verða slappar þar sem ekki er nægt súrefni , það að lofta út í smá stund hressir furðulega mikið . Hlátur og fyndn Fyrir utan hvað það er gaman þá lengir hláturinn lífið -og bætir útlitið , spyrjið bara Eddu Björgvins , hún er sérfræðingur í fyndni . Ef ég finn ekkert til að hlæja yfir fer ég á netið og horfi á American Funnies Homevideos og gamlar konur að detta á rassinn . Það er alltaf fyndið að sjá gamlar konur detta á rassinn ( mínus mjaðmagrindarbrot auðvitað ) . Morgunmatur í rúmið Sofa út + góður matur + rúm = þreföld ánægja . Heimsending Hagkaup.is , Aliexpress , aha.is , skutluhóparnir á Facebook o.s.frv . Fegurð og útsýni Það veitir mér ánægju að hafa fallega hluti fyrir augunum hvort sem það er fallegt listaverk eða útsýnið út um gluggann minn . Ég var dásamlega heppin og hef dásamlegt útsýni út um alla glugga í íbúðinni minni en hef alls ekki alltaf búið svona vel . Þegar ég hafði bara útsýni inn um gluggann hjá nágrannanum skipti miklu að hafa smekklegar gagnsæar gardínur / filmu og fallega list á veggjunum til að horfa á í staðinn . Útsýnið þaðan sem ég legg stundum til að borða skyndibitann minn